Document ID: /roh_data/filtered/fineweb-2-filterrobots_roh.jsonl.gz/18029

Tenor communicaziuns dad autoritads localas èn tar ils incendis da guaud almain 10 persunas vegnidas blessadas, tranter quellas er plirs pumpiers. . Ils incendis sajan ruts or datiers dals lieus Tramagal e Sao Pedro de Tomar. Il fieu a Tramagal saja sut controlla. Glindesdi saira han a Tramagal tuttina anc 140 pumpiers cun 40 autos da pumpiers cumbattì cunter il fieu. A São Pedro de Tomar eran anc 240 pumpiers cun 50 autos da pumpiers en servetsch.
Pir avant duas emnas èn passa 60 persunas mortas e passa 250 persunas vegnidas blessadas tar in incendi desastrus en il Portugal. Il fieu han ins pir suenter tschintg dis pudì stizzar.
RR novitads 06:00